Diari Oficial de la Generalitat Valenciana


Sumari del DOGV 4814, del 06-08-2004 (2004/7565)

RESOLUCIÓ de 15 de juliol de 2004, de la Universitat de València, per la qual es fa pública la llista definitiva d'admesos i exclosos i el tribunal que ha de jutjar les proves selectives d'accés al grup A, pel torn lliure, sector d'administració especial, escala tècnica superior de prevenció (tècnic superior de medi ambient) d'aquesta universitat, convocades per resolució de 20 d'abril de 2004 (BOE 07.05.2004).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4814

Data del DOGV
:   06-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7565


Organisme emissor
:   Universitat de València

Tipus de document
:   Resolució

RESOLUCIÓ de 15 de juliol de 2004, de la Universitat de València, per la qual es fa pública la llista definitiva d'admesos i exclosos i el tribunal que ha de jutjar les proves selectives d'accés al grup A, pel torn lliure, sector d'administració especial, escala tècnica superior de prevenció (tècnic superior de medi ambient) d'aquesta universitat, convocades per resolució de 20 d'abril de 2004 (BOE 07.05.2004). [2004/M7565]
  
Aquest Rectorat, fent ús de les atribucions que li confereix la legislació vigent, i una vegada acabats els terminis legals establerts en la convocatòria de les proves selectives per a l'accés al grup A, pel torn lliure, sector d'administració especial, escala tècnica superior de prevenció, fa pública la llista definitiva d'admesos i exclosos (annex I) i el tribunal que ha de jutjar-les (annex II).
  
La prova de coneixement de valencià, prèvia al procés selectiu, tindrà lloc el dia 1 d'octubre de 2004 a les 10.00 hores, al Servei de Normalització Lingüística de la Universitat de València, Aula 1, situat al carrer de Menéndez i Pelayo, número 3-5, de València.
  
El primer exercici serà el dia 14 d'octubre de 2004, a les 10.00 hores en l'Aula F1.4 de la Facultat de Geografia i Historia, situada a l'avinguda de Blasco Ibáñez, número 28, de València. Els resultats s'anunciaran al tauler d'anuncis del Servei de Recursos Humans (PAS) i a la pàgina web del mateix Servei que té la següent adreça http://www.uv.es/~pas.
  
Els i les aspirants hauran d'anar proveïts d'un llapis del número 2 i un bolígraf o ploma estilogràfica, i hauran de portar el document nacional d'identitat.
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà a la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació. Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 15 de juliol de 2004.- La vicerectora d'Economia i Administració: Matilde Fernández Blanco.
  
ANNEX II
  
Tribunal titular
  
President: Aurelio Beltrán Porter, vicerector d'Infrastructures i Planificació de la Universitat de València.
  
Vocals:
  
Juan Sánchez Díaz, catedràtic del Dep. de Biologia Vegetal de la Universitat de València.
  
Adela Mauri Aucejo, delegada del rector per a Seguretat, Salut i Qualitat Ambiental de la Universitat de València.
  
José Manuel Martínez Llosá, cap del Servei de Coordinació de la Inspecció Tècnica de la Conselleria de Territori i Habitatge.
  
Alfonso Esteve i Gómez, cap de l'Àrea de Dinamització de la Universitat de València.
  
Asunta Marco Pont, administradora de la Facultat de Psicologia, en representació de la Comissió de PAS.
  
Goretti García Gómez, en representació de la Junta de Personal d'administració i serveis.
  
Tribunal suplent
  
President: Manuel Costa Talens, vicerector de Política Científica i Cooperació Internacional de la Universitat de València.
  
Vocals:
  
Rafael Boluda Hernández, professor titular del Dep. de Biologia Vegetal de la Universitat de València.
  
Rosa Mª Marín Sáez, professora titular del Dep. de Química Analítica de la Universitat de València.
  
Guillermo Monrós Tomás, professor titular del Dep. de Química Orgànica i Inorgànica de la Universitat Jaume I.
  
Jaime Redondo Pastor, tècnic de sistemes. Subdirector del Servei d'Informàtica de la Universitat de València.
  
Mª José Hernández Espinosa, responsable del Servei de Formació Permanent, en representació de la Comissió de PAS.
  
Luisa Allepuz Olsina, en representació de la Junta de Personal d'Administració i Serveis.